Lucius Anicius Gallus

Lucius Anicius Gallus (natus saeculo 3 aut 2 a.C.n., mortuus post annum 154 a.C.n.) fuit  rerum politicarum militariumque peritus Romanus saeculo II a.C.n. ineunte, novus homo, qui de rege Genthio triumphavit, annoque 160 consulatum gessit.

 Cursus honorum 
Praetor peregrinus anno 168 creatus in Bello Macedonico tertio in Illyria contra regem Genthium pugnavit, regis Persei socium; intra 30 dies regem Scodrae obsessum debellavit qui sese in praetoris potestatem deditTitus Livius, Ab urbe condita, XLIV 31,4-10. Qua de re Titus Livius acutissime scripsit: hoc unum bellum prius perpetratum quam coeptum Romae auditum est44.32.4. Confer Eutropium 4.3: ante cognitum est Gentium victum quam coeptum bellum nuntiaretur.. Anno insequenti iussu Senatus quinquevir de Epiro et Illyrico iudicavitTitus Livius, op.cit. XLV 16,2. Triumphus eius paullo post illum ab L. Aemilio Paullo actum anno 166 a.C.n. ineunte Quirinalibus celebratum est . Titus Livius XLV.43. Velleius Paterculus 1.9. Polybius 30.22. Appianus Illyrica 9. Eutropius 4.8.. Anno 160 una cum Marco Cornelio Cethego consul erat. Anno 154 a.C.n. decemvir meruit ad res inter Prusiam II et Attalum II ordinandasPolybius, Historiae XXXIII 7,1-4; 12,1-13,4.

Annus consulatus L. Anicii Galli famosus apud posteriores erat ob vinum Anicianum excellens hoc anno natum.

 Fontes 
 Titus Livius, Ab Urbe condita  44.30-32; 45.26, 35, 43
 Polybius, Historiae 30.22/14 ( 615a); 33.12-13 (de legatione, sine nomine Anicii)

 Bibliographia 
  Hic legere potes


 Notae 

Categoria:Senatores
Categoria:Praetores
Gallus, Lucius
Categoria:Participes bellorum Macedonicorum
Categoria:Participes bellorum Illyricorum